**Razvoj in promocija storitev ter pripomočkov za vseživljenjsko karierno orientacijo brezposelnih in drugih iskalcev zaposlitve**

Namen projekta je bil zagotovitev in krepitev aktivnosti VKO za brezposelne, druge iskalce zaposlitve in neaktivne ter spodbujanje posameznikov za aktiven pristop k reševanju lastne brezposelnosti.

Projekt je podpiral eno poglavitnih storitev za trg dela in sicer vseživljenjsko karierno orientacijo. Osrednji namen projekta je bil zagotoviti, krepiti in promovirati aktivnosti vseživljenjske karierne orientacije (VKO) za brezposelne, druge iskalce zaposlitve in neaktivne ter spodbujati posameznike za aktiven pristop k reševanju lastne brezposelnosti.

Poleg razvoja in nadgradnje storitev ter pripomočkov VKO za brezposelne in druge iskalce zaposlitve, se je v okviru projekta posebno pozornost namenilo razvoju programov za neaktivne, ki so spodbujali njihovo reaktivacijo na trg dela ter krepili mreže izvajalcev, ki so v okviru razvitih programov izvajali prilagojene storitve VKO za to ciljno skupino.

Projekt je bil sofinanciran iz Evropskega socialnega sklada in se je izvaja od 1. 1. 2011 do 31. 8. 2015.

**Namen, cilji in rezultati projekta**

**Operativni cilji projekta**

* razvoj storitev VKO za brezposelne, druge iskalce zaposlitve in neaktivne (načrtovanih 20 storitev oz. programov; od tega 3 programi za neaktivne)
* razvoj pripomočkov in orodij za VKO (načrtovanih 12 pripomočkov)
* promocija VKO za brezposelne, druge iskalce zaposlitve in neaktivne (načrtovanih 5 oblik informativnih in promocijskih gradiv)

**Aktivnosti projekta**

* izvedba delavnic za razvoj kompetenc načrtovanja in vodenja kariere pri brezposelnih in drugih iskalcih zaposlitve
* nadgradnja in integracija spletne storitve eSvetovanje v doktrino dela z brezposelnimi
* razvoj novih in nadgradnja obstoječih storitev VKO ter njihovo izvajanje
* programi za spodbujanje neaktivnih oseb za uspešen vstop na trg dela
* priredba Multifaktorske baterije testov za odraslo populacijo
* razvoj spletne verzije programa Kam in kako
* pregled metodologije in razvoj orodij ugotavljanja kompetenc ter preverjanje kompetenčnega profila za nekatere poklice oz. poklicna področja
* promocija storitev in aktivnosti VKO